একে সময়তে কমেও ৪৮ খন বাহনক খুন্দা মাৰে এখন টেংকাৰ। দেওবাৰে নিশা প্ৰায় ৮.৩০ বজাত পুনেৰ নাভালে ব্ৰীজ এলেকাত এই দুৰ্ঘটনাটো সংঘটিত হয়। দুৰ্ঘটনাটোত বহুলোক আহত হোৱাৰ খবৰ পোৱা গৈছে।
আৰক্ষী সূত্ৰই জনোৱা অনুসৰি, টেংকাৰখনৰ ব্ৰেক বিকল হোৱাৰ ফলত দুৰ্ঘটনাটো সংঘটিত হয়। আৰক্ষী, অগ্নি নিৰ্বাপক বাহিনী আৰু এম্বুলেন্স ঘটনাস্থলীত উপস্থিত হয়। এতিয়ালৈকে দুৰ্ঘটনাটোত কিমান জন লোক আহত হৈছে সেয়া জানিব পৰা হোৱা নাই যদিও কমেও ৩০ জন মান লোক আহত হোৱা বুলি অনুমান কৰা হৈছে। কেইবাজনো লোকক চিকিৎসালয়ত ভৰ্তি কৰোৱা হৈছে।
অগ্নি নিৰ্বাপক বাহিনীৰ এজন বিষয়াই জানিবলৈ দি কয় যে ব্ৰেক ফেইল হোৱাৰ বাবে টেংকাৰখনে ৪৮ খন বাহনক খুন্দা মাৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
